stanford-oval/wikipedia huggingface dataset:
Matti Kanto
Diskografia

Iltatuulen viesti / Salainen kaipuu (1952)
Suvilempi / Tervehdys kotimaahan (1952)
Talvimyrskyjä / Valkea sisar (1954)
Martti Salokas

Martti Antero Salokas, vuoteen 1906 Silvander  (13. joulukuuta 1888 Perniö – 9. huhtikuuta 1967 Lahti) oli kouluneuvos, opettaja, rehtori ja tietokirjailija.
Henkilöhistoria

Salokkaan vanhemmat olivat rovasti Frans Edvard Silvander ja Elli Liljefors ja puoliso vuodesta 1917 teologi Wendla Ivaska. Rehtori, historioitsija Eino Salokas oli hänen veljensä. Martti Salokas tuli ylioppilaaksi 1908 ja valmistui filosofian kandidaatiksi 1913. Hän  toimi Terijoen yhteiskoulun opettajana vuodesta 1913 ja koulun johtajana vuodesta 1917 sekä vakinaisena lehtorina vuodesta 1921 ja rehtorina vuodesta 1922. Kun Terijoen yhteislyseo muodostettiin 1929, Salokkaasta tuli sen rehtori ja vanhempi lehtori. Rehtorin tehtävää hän hoiti vuoteen 1953, koulun siirryttyä Lahteen Kannaksen yhteislyseoksi, ja lehtoraattia vielä vuoteen 1958. Kouluneuvoksen arvon Salokas sai vuonna 1957.
Julkaisuja

Eväjalkaiset ja niiden maantieteellinen leviäminen, 1916
Terijoen yhteislyseo (Terijoen suomalainen yhteiskoulu, Terijoen keskikoulu ja Terijoen keskikoulun jatkoluokat) 1907–1932, 1932
Terijoki: kuvia ja kuvauksia entisestä kotipitäjästä, 1951
M/S Scandinavia

| M/S Scandinavia |
| --- | --- |
 Scandinavia Puolan Gdańskissa elokuussa 2006
Tyyppi:  Autolautta
Lippuvaltio:  Bahama
Kotipaikka:  Nassau
IMO-numero:  7826788
MMSI-numero:  311561000
Tunnuskirjaimet:  C6TA7
Aiemmat nimet:  1980–1990: Visby 1990: Felicity 1990–1997: Stena Felicity 1997–2003: Visby 2003: Visborg 2003– Scandinavia
Omistaja:  Polska Żegluga Bałtycka
Aiemmat omistajat:  1980–2003: Rederi AB Gotland 2003– Polska Żegluga Bałtycka
Rakennustelakka:  Öresundsvarvet Ab, Landskrona, Ruotsi
Rakennusnumero:  278
Vesillelasku:  25. tammikuuta 1980
Luovutettu:  10. lokakuuta 1980
Tekniset tiedot
Pituus:  145,62 m
Leveys:  25,5 m
Syväys:  5,7 m
Bruttovetoisuus (GT):  23 842
Koneisto:  4 × Götaverken-B&W 8K45 GUC diesel
Koneteho:  21 476 kW
Nopeus:  38,89 km/h
Nopeus:  21 kn
Hyttejä:  1 142
Lastikapasiteetti:  650 m
Autokapasiteetti:  515 henkilöautoa
Lähteet:  
M/S Scandinavia (IMO 7826788) on Polska Żegluga Bałtyckan omistama autolautta. Alus on rakennettu vuonna 1980 Öresundsvarvetin telakalla Landskronan kaupungissa Ruotsissa. Laivan bruttovetoisuus on 23 842 GT ja nettovetoisuus 11 083 NT. Scandinavia on rekisteröity Bahaman lipun alle ja sen kotisatama on Nassau. Nykyisin Polferries liikennöi aluksella reitillä Gdańsk–Nynäshamn.
Scandinavian sisaralus on M/S SNAV Toscana.
Käyttöhistoria > 1980–1987

25. tammikuuta 1980 alus laskettiin vesille ruotsalaisella Öresundsvarvetin telakalla. 10. lokakuuta alus luovutettiin Rederi AB Gotlandin omistukseen, joka rekisteröi aluksen Ruotsin lipun alle nimellä Visby. Kotisatamaksi tuli Gotlannin saarella sijaitseva Visby. Samana päivänä alus lähti Landskronasta Kööpenhaminan kautta kohti Visbytä. 10. lokakuuta alus saapui Visbyhyn ensimmäistä kertaa. Teknisistä ongelmista johtuen alus oli painavampi, kuin mitä oli laskettu. Tämän vuoksi sillä oli vaikeuksia päästä pois Visbyn satamasta. Myös muita pienempiä vikoja havaittiin. Näiden ongelmien vuoksi alus meni takaisin rakennustelakalleen, ja sillä välin Visbyn satamaa ruopattiin. Syksyllä 1980, rakennustelakalta lähdettyään, alus meni Gotlannin Sliteen ruoppaustöiden ajaksi. 31. toukokuuta 1981 alus aloitti liikennöinnin eri reiteillä (katso taulukot alempana).
Käyttöhistoria > 1988–

1. tammikuuta 1988 Visby aikarahdattiin Nordström & Thulinille, joka asetti aluksen Gotlandslinjenin liikenteeseen. 4. syyskuuta alus aikarahdattiin Sealink British Ferriesin liikenteeseen. 30. joulukuuta 1989 alus saapui Visbyhyn viimeistä kertaa Gotlandslinjenin liikenteessä. 1. tammikuuta 1990 alus lähti kohti Göteborgia, jossa alusta sovitettiin uuteen rahtaukseen soveltuvaksi. 10. tammikuuta alus sai nimen Felicity. 11. tammikuuta alus saapui Tilburyyn, jossa alukseen tehtiin muutostöitä. Tilburystä alus meni Ranskan Dunkerqueen. 5. maaliskuuta Felicity siirtyi Sealink British Ferriesin liikenteeseen reitille Rosslare–Fishguard. Joulukuussa alus sai nimen Stena Felicity, kun Stena Line UK osti Sealink British Ferriesin. Näin aluksen rahtaus siirtyi Stena Linelle. Vuonna 1996 alus maalattiin Stena Linen väreihin. 3. heinäkuuta 1997 alus oli viimeistä päivää Rosslaren ja Fishguardin välillä. Tämän jälkeen alus lähti kohti Saksan Bremerhavenia. 9. heinäkuuta Stena Felicity saapui Lloyd-Werftin telakalle Bremerhaveniin. 13. joulukuuta alus sai jälleen nimen Visby ja se lähti telakalta kohti Visbytä. 1. tammikuuta 1998 alus siirtyi Destination Gotlandin liikenteeseen reitille Visby–Nynäshamn/Oskarshamn. 13. tammikuuta 2003 alus sai nimen Visborg. 27. maaliskuuta alus teki viimeisen matkansa Nynäshamnista Visbyhyn ja 29. maaliskuuta puolestaan viimeisen matkansa Oskarshamnista Visbyhyn. 31. maaliskuuta alus jäi käyttämättömänä Gotlannin Kappelshamniin. 7. huhtikuuta alus siirrettiin Visbyhyn. 8. toukokuuta Visborg lähti Visbystä Landskronaa, jossa sijaitsevalla telakalla alus kävi tarkistettavana. Tämän jälkeen alus jäi käyttämättömäksi.
4. heinäkuuta 2003 Polska Żegluga Bałtycka osti aluksen ja rekisteröi sen Bahaman lipun alle nimellä Scandinavia. Kotisatamaksi tuli Nassau. 7. heinäkuuta alus saapui puolalaiselle Remontowa-telakalle Gdańskiin. 16. heinäkuuta alus aloitti Polferriesin Nynäshamnin ja Gdańskin välisessä liikenteessä. Elokuussa 2005 Scandinavia liikennöi Visbyn keskiaikaviikon aikana reitillä Gdańsk–Visby–Nynäshamn.
Aluksen liikennöijät ja reitit vuosina 1981–2003 > Kesä

| Aika | Liikennöijä | Reitti |
| --- | --- | --- |
| 1981–1985 | Rederi AB Gotland | Nynäshamn–Visby–Oskarshamn |
| 1986–1987 | Rederi AB Gotland | Nynäshamn–Visby |
| 1988–1989 | Gotlandslinjen | Nynäshamn–Visby–Oskarshamn |
| 1998–2003 | Destination Gotland | Nynäshamn–Visby–Oskarshamn |
| 2001 | Destination Gotland | Nynäshamn–Visby |
| 2002 | Destination Gotland | Nynäshamn–Visby |
Lähde:
Aluksen liikennöijät ja reitit vuosina 1981–2003 > Muut ajat

| Aika | Liikennöijä | Reitti |
| --- | --- | --- |
| 1981–1987 | Rederi AB Gotland | Nynäshamn–Visby |
| 1985 (kevät ja syksy) |  | Tukholma–Nynäshamn–Visby |
| 1988–1989 | Gotlandslinjen | Nynäshamn–Visby |
| 1998–2003 | Destination Gotland | Nynäshamn–Visby–Oskarshamn |
Lähde:
Aiheesta muualla

Kuvia tai muita tiedostoja aiheesta M/S Scandinavia Wikimedia Commonsissa
Fakta om Fartyg – M/S Visby faktaomfartyg.se. Arkistoitu 8.9.2012. Viitattu 4.7.2008. (ruotsiksi)
The ferry site – M/F Scandinavia (englanniksi)
Aluksesta Polferriesin sivuilla (Arkistoitu – Internet Archive) (englanniksi)
Scandinavian pelastusveneitä.
Scandinavian savupiippu.
Mehdi Mahdavikia

Mehdi Mahdavikia
Mehdi Mahdavikia (persiaksi مهدی مهدوی‌کیا) (s. 24. heinäkuuta 1977 Teheran, Iran) on iranilainen jalkapalloilija, joka edustaa saksalaisseura Eintracht Frankfurtia. Hänen pelipaikkansa on keskikenttäpelaaja.
Vuoden 2003 Aasian parhaaksi pelaajaksi valittu Mahdavikia aloitti uransa Bank Melli FC:n joukkueessa ja siirtyi sen jälkeen Persepolis FC:n joukkueeseen. Vuoden 1998 MM-kisojen parhaaksi iranilaiseksi pelaajaksi valittu Mahdavikia pelasi saksalaisseura VfL Bochumissa 1998–1999. Hän aloitti Hamburger SV:ssä 1999, ja hänet on valittu seuran vuoden pelaajaksi vuosina 2003 ja 2004.
Mahdavikia on pelannut Iranin maajoukkueessa yli sata ottelua ja tehnyt niissä 13 maalia.
Matti Kantola

Jouko Matti Kantola (21. maaliskuuta 1936 Kuopio – 11. helmikuuta 1968 Juva) oli suomalainen kansakoulunopettaja ja kirjailija.
Kantolan vanhemmat olivat Aleksander Kantola ja Elli Sofia Miettinen. Hän oli naimisissa vuodesta 1957 Alli Eine Mirjam Mäkisen kanssa.
Kantolan ainoaksi jääneen urheiluaiheisen romaanin Jälkipeli päähenkilönä oli jalkapalloilija avioliitto- ja alkoholiongelmineen.
Teoksia

Jälkipeli : romaani. Weilin + Göös, Helsinki 1966
Matti Lång

Matti Aleksander Lång (25. lokakuuta 1913 Hollola – 26. lokakuuta 1943 Hämeenlinna) oli suomalainen kommunisti ja desantti.
Elämä > Nuoruus

Työläisperheeseen syntynyt Lång opiskeli kansakoulun jälkeen Lahden kotiteollisuuskoulussa ja työskenteli myöhemmin muurarina. Vuonna 1929 Lång liittyi Lahden Nuorten työläisten opintoyhdistykseen ja sen lakkauttamisen jälkeen 1930 lähti mukaan Kommunistisen nuorisoliiton toimintaan. Lång pidätettiin heinäkuussa 1933 ja hän sai 1 vuoden 8 kuukauden kuritushuonetuomion valtiopetoksen valmistelusta. Vapauduttuaan Lång jatkoi toimintaansa vasemmisotlaisissa järjestöissä ja ammattiyhdistysliikkeessä. Talvisodan ajan hän piileskeli maaseudulla. Välirauhan aikana kesällä 1940 Lång oli perustamassa Suomen-Neuvostoliiton rauhan ja ystävyyden seuran Lahden osastoa. Joulukuussa 1940 viranomaiset laittoivat Långin turvasäilöön.
Elämä > Desanttina

Jatkosodan käynnistyttyä turvasäilössä olleet kommunistit lähetettiin rintamalle niin sanotun Pärmin pataljoonan riveissä. Osaston saavuttua etulinjaan Vuohtjärvelle 13. syyskuuta 1941 Lång loikkasi heti Neuvostoliiton puolelle. Lång sai tiedustelukoulutuksen Moskovan lähellä ja syyskesällä 1942 hänet pudotettiin Hollolan metsiin. Hän hakeutui aluksi kotikulmilleen Lotilaan, mutta paikka oli jo viranomaisten tarkkailussa, joten Långin oli pakko siirtyä piileskelemään Lahden pohjoispuolelle Soltinjärven maastoon. Valtiollinen poliisi pääsi kuitenkin Långin jäljille ja hänet etsintäkuulutettiin Poliisisanomissa.
Långin korsu paljastui 13. joulukuuta 1942, jolloin kolme metsästäjää ilmoitti nähneensä kaksi suomalaiseen sotilaspukuun pukeutunutta miestä. Paikalle lähetettiin kolme poliisia, joihin liittyivät myös ilmoituksen tehneet metsästäjät. Jälkiä seuratessaan komisario Leevi Koskimaa joutui eroon ryhmästä ja päätyi korsulle, jolloin kiven takana piileskellyt Lång ampui häntä pistoolilla rintaan ja Koskimaa kuoli välittömästi. Nyt Lahden varuskunta hälytettiin etsimään ampujaa. Lång piileskeli yön heinäladossa ja kohtasi seuraavana iltana etsijät maantiellä Ahtialan lähistöllä. Lång yritti räjäyttää käsikranaatin, joka kuitenkin jäi suutariksi. Hän onnistui kuitenkin pakenemaan metsään etsintäpartion maastouduttua ojanpohjalle.
Lång pakoili metsässä parin viikon ajan, kunnes pääsi talveksi turvaan Kärpäsen kaupunginosaan, josta hän keväällä muutti työmies Enroosin taloon Kilpiäiseen. Toukokuussa 1943 Lång sai yhteyden Helsinkiin pudotettuun Risto Westerlundiin. Tämän kautta Lång sai yhteyden Helsingissä asuneeseen tyttöystäväänsä, joka toimitti hänelle elintarvikkeita ja tupakkaa. Tyttöystävä toimi myös Långin ja Westelundin välisenä yhteyshenkilönä toimittaen Långin hankkimia tietoja Westerlundille, jotka tämä puolestaan sähkötti Moskovaan. Kesäkuussa Lång sai Westerlundilta myös oman radion. Långista julkaistiin uusi etsintäkuulutus, jossa hänestä luvattiin 20 000 markan palkkio. Långin yhteysmiehenä Lahdessa toimi Betty Peltosen kihalttu Onni Kyrölä, joka pidätettiin ja myöhemmin hän kuoli kuulusteluissa tapahtuneen pahoinpitelyn seurauksena.
Elämä > Pidätys ja kuolema

Valpo sai lopulta selville Långin olinpaikan ja häntä lähdettiin pidättämään 40 miehen voimin 1. lokakuuta 1943. Valpon ja Päämajan valvontaosaston miehet piirittivät Enroosin talon, jonka yläkerrassa Lång nukkui. Långin havahduttua syntyi tulitaistelu, jonka yhteydessä Lång heitti eteiseen päässeiden pidättäjien keskelle portaikosta käsikranaatin. Ammusten loputtua Lång hyppäsi ulos yläkerran ikkunasta ja juoksi kohti läheistä metsikköä, mutta haavoittui konepistoolin luodeista vatsaansa ja selkärankaansa.
Tajuton Lång vietiin sairaalahoitoon. Alaruumiistaan halvaantunut Lång vaikeni kuulusteluissa täysin ja 11. lokakuuta hänet siirrettiin Hämeenlinnan keskusvankilaan, jossa sotilastiedustelu jatkoi kuulusteluja. Lång kuoli lopulta vammoihinsa 26. lokakuuta 1943. Hieman ennen kuolemaa Långin luonaan vieraili lapsuudentoveri pastori Ensio Partanen, jonka välityksellä Lång välitti viimeisen viestin veljelleen. Lång pyysi kertomaan, että oli kestänyt loppuun asti aatteelleen uskollisena. Långin ruumis haudattiin läheiselle suolle, mutta jatkosodan jälkeen Valvontakomissio vaati viranomaisia etsimään ruumiin ja hautaamaan sen uudelleen. Joulukuussa 1944 Lång haudattiin Metelinmäen hautausmaalle, jossa hänen hautajaisiinsa osallistui 2 000 saattajaa.
Perhe

Matti Långin veli oli kansanedustaja Toivo Lång.
Muuta

Matti Långin elämää seurataan Timo Sandbergin kirjoittamassa kuusiosaisessa Lahti-sarjassa. Hän on vuonna 2021 ilmestyneen romaanin Desantti päähenkilö.
Matti Lång EK:n pidätyskuvassa vuonna 1933.
Matt Selman

| Matt Selman |
| --- | --- |
 Selman vuoden 2010 Comic-Conissa.
Henkilötiedot
Syntynyt: 9. syyskuuta 1971 
Ammatti:  Kirjoittaja
Matt Selman on yhdysvaltalainen televisiokäsikirjoittaja, joka on kirjoittanut Seinfeldiä ja Simpsoneita. Hän on kuulunut Simpsonien käsikirjoittajiin sarjan 9. tuotantokaudelta alkaen, vuodesta 1997, ja on toistaiseksi käsikirjoittanut sarjaan 27 jaksoa. Hän oli myös yksi The Simpsons Movie -elokuvan yhdestätoista käsikirjoittajasta. Alkaen 23. tuotantokaudelta eli vuodesta 2011 Selman on ollut jokaisella kaudella muutamassa jaksossa toisena vastaavana tuottajana (showrunner) Al Jeanin rinnalla.
Menacer 6-game cartridge

| Menacer 6-game cartridge |
| --- | --- |
Kehittäjä:  Sega
Julkaisija:  Sega
Julkaistu:  1992
Lajityyppi:  pulmapeli, ammuntapeli
Pelimuoto:  yksinpeli
Alusta:  Sega Mega Drive
Jakelumuoto:  pelimoduuli
Oheislaite:  Sega Menacer valopistooli
Lisää peliartikkeleitaVideopelien teemasivulla
Infobox OK       : 
Menacer 6-game cartridge on minipelikokoelma, jota Sega myi Menacer-valopistoolin kylkiäisenä Sega Mega Drive -konsolille. Kokoelmassa on kuusi minipeliä, jotka vaativat Menaceria toimiakseen. Pelien tarkoituksena on opastaa pelaajaa ohjaimen käyttöön.
Pelit

Frontline
Pest control!
Ready, aim, tomatoes! , tomato shooter with ToeJam and Earl
Rockman's zone, G-Man shooter
Space station defender
Whackball!
Aiheesta muualla

Kokoelma GameFaqs-sivustolla (englanniksi)
Max Kasch

Joseph Maxwell ”Max” Kasch (s. 6. joulukuuta 1985 Santa Monica, Kalifornia) on näyttelijä, joka tunnetaan parhaiten roolistaan ZigZaggina elokuvassa Paahde (2003).
Kasch syntyi Yhdysvalloissa, mutta hänen sukunsa on enimmäkseen skotlantilaista. Hänen vanhempansa ovat Jody ja Taylor Kasch ja hänellä on viisi sisarusta: kolme siskoa ja kaksi veljeä, Dylan Kasch ja Cody Kasch, jotka myös näyttelevät.
Max Kasch varttui Ojaissa, Kaliforniassa. Myöhemmin hän muutti lähemmäs Los Angelesia. Hänen ensimmäinen elokuvansa oli VIP vuodelta 1991. Kasch soittaa kitaraa ja elokuvassa Waiting.. hän  räppää Andy Milonakisin kanssa nimillä T-Dog (Max) ja Nick (Andy) kappaleen "Motherfuckers", josta on myös tullut EP nimeltä Busboys' Paradise. Max on myös sanoittanut muiden Paahde-elokuvan näyttelijöiden kanssa kappaleen "Dig it", ja on ollut mukana tuottamassa sitä.
Elokuvat

VIP (1991) - Jeremy
Two of a kind (1999) - Rumpali, "-My boyfriend is back"
X-Files, Salaiset kansiot (1999) - Evan Shipley, "Agua Mala"
VIP -Die bodyguard (1999) - Jeremy, "K-Val"
Falling like this (2000) - Brad
ER, Teho-osasto (2001) - Andrew, "Quo Vadis" "Star all over again"
Holes Paahde (2003) - ZigZag
Chrystal (2004) - Shorty
Waiting... (2005) - T-Dog
Red eye, yölento (2005) - kuuloke-poika
The Greatest Game ever played (2005) - Freddie Wallis
Shrooms (2006) - Troy
Right at your door (2007) - Corpolar Marshall
The Grift (2008) - John Bender
Forever strong (2008) - Griggs
Still waiting... (2008) - T-Dog
Aiheesta muualla

TV.com (Arkistoitu – Internet Archive)
Max Kasch Internet Movie Databasessa. (englanniksi)
Max Klinger

Nicola Perscheidin valokuva Max Klingeristä (1915)
Symbolismi
Fernand Khnopff, , 1911.
Symbolismi
Fin de siècle | Romantiikka | Dekadenssi |  Symbolismi kirjallisuudessa | Venäläinen symbolismi
Symbolisteja
Léon Bakst | Charles Baudelaire | Aubrey Beardsley | Arnold Böcklin | Magnus Enckell | Gustav Klimt | Max Klinger | Stéphane Mallarmé | Gustave Moreau | Mihail Nesterov | Edgar Allan Poe |  Sully Prudhomme | Arthur Rimbaud | Konstantin Somov | Émile Verhaeren | Paul Verlaine
Symbolismia
Pahan kukat | Ad Astra | Haavoittunut enkeli | Halla | Kuoleman puutarha | Köynnöksenkantajat | Lemminkäisen äiti | Symposion | Terror Antiquus
Max Klinger (18. helmikuuta 1857 Leipzig – 5. heinäkuuta 1920) oli saksalainen taidemaalari, graafikko ja kuvanveistäjä. Hän oli 1880−1890-lukujen symbolismin pääedustajia, jonka töissä yhdistyvät kirjallisuudesta aiheensa saanut symbolismi realistisiin yksityiskohtiin ja klassisoivaan muotokieleen. Ulkoilmamaalauksissaan Klinger liittyi myös realistisen tyylisuunnan edustajiin.
Yksi Klingerin tunnetuimmista veistoksista on Klingerin aikana kohua herättänyt Beethoven monumentti, joka paljastettiin Wienin näyttelyssä vuonna 1902 ja myytiin myöhemmin Leipzigiin.
Asteroidi 22369 Klinger on nimetty Max Klingerin mukaan.
Teoksia

Wikimedia Commonsissa on kuvia tai muita tiedostoja aiheesta .
First Future (1879-1880, printti vuodelta 1882)
Das Urteil des Paris (1886-1887)
L'Heure bleue (1890)
Elsa Asenijeff (n. 1900)
Beethoven Torso (1902)
Portoferraio Villa Napoléon (1904)
Landschaft an der Unstrut (1912)
Sisifus (1915)
Aiheesta muualla

http://www.max-klinger.com/
Meung-sur-Loire

| Meung-sur-Loire |
| --- | --- |
 Meung-sur-Loiren linna, Orléansin piispan virka-asunto
 vaakuna
Pinta-ala:  
 – Kokonaispinta-ala:  20,35 km²
Korkeus:  82–113 m
Väkiluku (2006):  6 152
 
 Ville-meung-sur-loire.fr 
Infobox OKVirheellinen NIMI-arvo: 
Meung-sur-Loire on kunta Ranskassa Loiret'n departementissa Pohjois-Ranskan keskiosassa.
Kylän merkkihenkilöitä on Jean de Meung (s. 1240), joka jatkoi Ruusuromaanin kirjoittamista Guillaume de Lorris'n (s. 1200). jälkeen. Kylästä on kotoisin myös elokuvaohjaaja Alain Corneau.
Seudulla käytiin Meung-sur-Loiren taistelu vuonna 1429.
Nähtävyyksiä

Arboretum des Prés des Culands
Aiheesta muualla

Meung-sur-Loiren linna (Arkistoitu – Internet Archive)
Markus Laine

| Markus Laine> Henkilötiedot |
| --- | --- |
Syntynyt: 27. maaliskuuta 1979 (ikä 45) Naantali
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  174 cm
Paino:  82 kg
Seura
Seura:  VG-62
Sarja:  Jääkiekon II-divisioona
Pelinumero:  4
Pelaajaura
Pääsarjaura:  1999–
Aik. seurat:  JYP   FPS,   Kiruna Miners,   TPS,   Hermes,   Vaasan Sport,   HC Mont-Blanc,   TuTo Hockey
Markus Laine (s. 27. maaliskuuta 1979 Naantali) on suomalainen jääkiekkoilija,  pelipaikaltaan puolustaja. Laine pelasi SM-liigassa vuosina 1999–2000 ja 2003–2004. Hän on käynyt myös Ranskassa ja Ruotsissa.
Pelaajaura

Laine pelasi kaksi ensimmäistä kauttansa ja pari peliä kolmannesta jääkiekon I divisioonassa. Hän pelasi 67 ottelua joissa tehoja kertyi 18 (4+14) ja jäähyminuutteja 96. Pudotuspeleissä hän pelasi yhteensä kahdeksan peliä ja yksi maali. Jäähyaitiossa hän istui yhteensä kymmenen minuuttia.
SM-liigassa hän pelasi kahdella eri kaudella. Ensimmäisellä kaudella 1999–2000 JYPissä 35 ottelua joissa kertyi yksi syöttöpiste ja kymmenen jäähyminuuttia. Toisella kaudellaan 2003–2004 seurana oli TPS ja pisteitä ei tullut ja jäähyminuutteja tuli 2. Otteluita tuli 15. Hän ei pelannut yhtään ottelua pudotuspeleissä.
Laine on pelannut ulkomailla kaksi kautta Ruotsissa ja yhden kauden Ranskassa. Ruotsissa hän sai tililleen 2001–2003 68 ottelua, 18 (5+13) pistettä ja 150 jäähyminuuttia. Hän pelasi Kinura Minersissa. Ranskassa hän pelasi yhden kauden joukkueessa HC Mont-Blanc. Siellä hän sai 25 ottelua ja 16 pistettä. Jäähyminuutteja tilille tuli 34.
Hän pelasi Suomi-sarjan runkosarjassa kuusi ottelua saaden kaksi pistettä. Alkulohkossa hän sai 19 pelissä 29 pistettä. Ristiinkarsinnassa hän pelasi kaksi ottelua ja sai kolme pistettä. Joukkue oli VG-62.
Laine on pelannut Mestiksessä kolmessa eri joukkueessa: Vaasan Sportissa, Hermeksessä sekä nykyisessä joukkueessaan TUTO Hockey. Ensimmäisen Mestis-kautensa hän pelasi 2000–2001 enne Ranskan vuosiaan. Sillä kaudella hän pelasi 36 ottelua ja sai 10 pistettä(1+9=10). Ranskan jälkeen hän palasi Suomeen SM-liigaan, mutta lähti melkein heti takaisin Mestikseen Hermekseen jossa pelejä kertyi 32 ja pisteitä 15(6+9=15). Kolmella seuraavalla kaudella hän pelasi Vaasassa Sportissa, siellä pisteitä tuli kaikilla kolmella kaudella yhteensä 100 ottelua ja sai 34 (9+25) pistettä. Sen jälkeen hän on pelannut Suomi-sarjan lisäksi vain TuTo Hockeyssa.
Heikkoudet ja vahvuudet > Heikkoudet

Laine on loukkaantumis- ja jäähyherkkä pelaaja, joka on tyytynyt kakkosparin rooliin. Ikä alkaa jo näkyä vauhdissa.
Heikkoudet ja vahvuudet > Vahvuudet

Kokenut ja monipuolinen puolustaja. Iskenyt mestiksessä tasaisesti tehoja jokaisella kaudellaan.
Michael Lapage

| Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Maa:   Yhdistynyt kuningaskunta> Miesten soutu. |
| --- | --- | --- | --- |
|  Hopeaa | Lontoo 1948 | kahdeksikko |  |
Michael Clement Lapage (15. marraskuuta 1923 Shaftesbury – 20. heinäkuuta 2018) oli brittiläinen soutaja ja olympiamitalisti.
Lapage saavutti olympiahopeaa kahdeksikossa Lontoossa 1948.
Lapage kuoli 94-vuotiaana 20. heinäkuuta 2018.
Maximize the Misery

| Maximize the Misery Divine:Decay |
| --- | --- | --- |

Studioalbumin tiedot
 Julkaistu: 8. syyskuuta 2003
 Tyylilaji: thrash metal
 Kesto: 41.27
 Levy-yhtiö: Osmose Productions
Divine:Decayn muut julkaisut
| Songs of the Damned 2001 | Maximize the Misery 2003 |   |
Maximize the Misery on suomalaisen thrash metal -yhtyeen Divine:Decayn toinen studioalbumi. Se julkaistiin vuonna 2003 levymerkillä Osmose Productions.
Kappaleet

Icons Fall – 1.16
Weave a Web of Vanity – 2.58
Without a Soul – 4.13
Scars – 3.29
Killing Innocence – 5.11
Silence of Decades – 4.09
Maximize the Misery – 4.36
Dead in Me – 3.31
The Discomfort of Artificial Euphoria – 4.09
Filth – 4.12
Black Hearted Angel (Remorse) – 3.43
Kokoonpano

Alec Hirst-Gee – laulu, kitara
Pale – kitara
Toni Grönroos – bassokitara
Juhana "Pätkä" Rantala – rummut
Kokoonpano > Vierailevat muusikot

Ville Tuomio – taustalaulu
Ville Järviö – taustalaulu
Sepi Seppälä – taustalaulu
Aki "Mayhem" Trygg – kitarasoolo (kappale 4)
Bjarki Kaikumo – kertoja (kappale 1)
Arvostelut

Imperiumi: 7½/10
Soundi:
Aiheesta muualla

Maximize the Misery Discogsissa. (englanniksi)
Albumi Maximize the Misery Encyclopaedia Metallum -sivustolla (englanniksi)